Trentino-Južni Tirol
Trentino-Južni Tirol (italijanski: Trentino-Alto Adige; njemački: Trentino-Südtirol) najsjevernija je regija u gornjoj Italiji, koja raspolaže posebnom zakonodavnom autonomijom. Glavni gradovi regije su Bocen i Trento. Trentino-Južni Tirol se sastoji od dvije autonomne Provincije Trentino i Južni Tirol, koje su gotovo posve preuzele zakonodavnu ulogu same regije, zbog čega je daljnje postojanje ove regije u administrativnom smislu dovedeno u pitanje. Sama regija sa svoje dvije provincije zauzima površinu od 13.619 km2, na kojoj živi oko 940.000 stanovnika, odnosno 69 stanovnika po km2. Službeni jezici provincije su: italijanski i njemački, odnosno lokalni jezici: ladinski i cimbriški. Krajolikom regije dominira planinski masiv Alpa, i to posebno Dolomiti. Glavna rijeka regije je Adige (ital.)/Etsch (njem.), iz kojeg se izvodi i italijansko ime regije (Alto Adige, gornje Adiđje). Glavne privredne grane su poljoprivreda i turizam, dok je industrija razvijena uglavnom oko glavnih gradova provincija.